סגירה ירוקה בוול סטריט: הנאסד"ק הגיע לשיא חדש, מניית מזור קפצה 2.4% - וול סטריט | Bizportal
סגירה ירוקה בוול סטריט: הנאסד"ק הגיע לשיא חדש, מניית מזור קפצה 2.4%
מניית בסט ביי טסה 21.5%, טבע ירדה 0.9%, סירס זינקה 13.5%, מניית HP נפלה 3.4%. הנפט נחתך 5%
| 25/05/2017 23:00 (3) קישור לתגובות פייסבוק
יום המסחר בוול סטריט נסגר בעליות שערים של המדדים. הנאסד"ק מוביל את המגמה בתמיכת מניות הטכנולוגיה הגדולות. מדובר בהמשך המגמה החיובית שמאפיינת את ניו יורק בימים האחרונים לאור הרגיעה באיומים על כהונתו של הנשיא דונלד טראמפ.
שוק המניות בוול סטריט מתנהל היום במומנטום חיובי זה היום השישי ברציפות. הנאסד"ק, אשר הוביל את המגמה החיובית עם עליות של 0.7%, רשם שיא חדש. בהסתכלות שבועית, הנאסד"ק רשם 15 ימי עליות מתוך 18 ימי המסחר האחרונים. סטטיסטיקה חיובית שפעם האחרונה שנרשמה הייתה בשנת 1996.
בגזרת הדואליות, טבע נחלשה 0.9%. פריגו סגרה בירידות קלות גם כן. זאת ברקע לפרסומים כתבי השורט לחודש מאי שהציגו עלייה בכמות לעומת אפריל. מזור רשמה זינוק של 2.4%.
עונת הדו"חות נמשכה היום, כאשר חברת קמעונות גדולה נוספת הייתה מבין המדווחות. לאחר שחברות ענק כמו מיסיס וג'י.סי. פני דיווחו תוצאות חלשות מאוד ברבעון האחרון, דווקא חברת סירס (סימול: SHLD) החבוטה פרסמה דו"ח שעלה על צפי המשקיעים. החברה הציגה רווח נקי של 2.28 דולר למניה לעומת הפסדי ענק ברבעון המקביל אשתקד. מניית חברת הקניונים טיפסה בשיעור של 13.5%.
גם חברת בסט ביי (סימול: BBY) פרסמה את הדו"ח הרבעוני והציגה תוצאות חזקות. החברה הציגה רווח של 60 סנט למניה, לעומת צפי של 40 סנט וגם הכנסות החברה היו גבוהות מהצפוי. חשוב מכך, בסט ביי הציגה עלייה מפתיעה בכמות המכירות של סניפים קיימים בארה"ב. המנייה זינקה בשיעור של 21.5%.
חברת המחשבים HP (סימול: HPQ) הציגה רווח של 40 סנט למניה. סנט אחד מעל לצפי. החברה הציגה רווחים גבוהים מהצפוי כתוצאה מהספין אוף שביצעה לשירות המשרדים שלה והתאוששות שוק המחשבים האישיים. המניה נפלה 3.4%.
ALGN ממשיכה
איתי 25/05/2017 22:22
שימו לב ל ALGN. קו התקדמות מדהים לאורך שנים ארוכות.
רק בחו"ל (ל"ת)
עליות? 25/05/2017 21:32
ע 25/05/2017 19:40
לתפארת הביומד הישראלי